31991R0650
L 072/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 650/91 НА КОМИСИЯТА
от 18 март 1991 година
относно заявленията за помощи под формата на оперативни програми от Европейския фонд за ориентиране и гарантиране на земеделието (ФЕОГА), секция „Ориентиране“, в полза на инвестициите за подобряване на условията за преработка и за търговия с рибни продукти и продукти от аквакултури
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 4042/89 на Съвета от 19 декември 1989 г. относно подобряването на условията за преработка и търговия с рибни продукти и продукти от аквакултури (1) и по-специално член 8, параграф 3 от него,
след консултации с Постоянния комитет за структурите на рибарството,
като има предвид, че заявленията за отпускане на помощи от ФЕОГА, секция „Ориентиране“ под формата на оперативни програми в рамките на общите действия за подобряването на условията за преработка и търговия с рибни продукти и продукти от аквакултури следва да съдържат цялата информация, необходима за тяхното разглеждане в съответствие с изискванията на Регламент (ЕИО) № 4042/89,
ПРИЕ НАСТОЯЩИЯ РЕГЛАМЕНТ:
Член 1
1. Заявленията за отпускане на помощи от ФЕОГА, секция „Ориентиране“ под формата на оперативни програми във връзка с инвестициите за подобряване на условията за преработка и търговия с рибни продукти и продукти от аквакултури се представят в два екземпляра и съдържат информацията и документите, посочени в приложенията.
2. Заявленията, които не отговарят на условията в параграф 1, не се вземат под внимание.
Член 2
Настоящият регламент влиза в сила на двадесет и третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 18 март 1991 година.